Kina: Hoteli u potrazi za radnicima
Direktori „Meriota“ kažu da imaju problem sa popunjavanjem niže kvalifikovanih pozicija
Jedna od osnovnih lekcija u pekinškom Instututu za domaćinstvo je odgovarajuće odevanje. Iako je školarina mnogo viša nego na drugim fakultetima, studenti kao što je Kendi iz pokrajine Anhuj, kaže da vredi platiti. „ Školu su 2008. osnovali privatni investitori i ove godine završava prva generacija upisanih studenata. Polaznici uče engleski i sve vidove domaćinstva, uključujući i specijalan kurs kineske kulture. Džems, student teće godine iz pokrajine Gujžu, kaže da je zadovoljan što će to znanje moći da podeli sa drugima. Kina je industrijska sila, sa naizgled neograničenom količinom radne snage. Ali ova škola treba da reši jedan od najvećih problema međunarodnih lanaca koji se šire Kinom: nalaženje i održavanje kvalifikovanog osoblja. Direktori „Meriota“ kažu da, bez obzira što uspevaju da pronađu menadžersko osoblje, imaju problem sa popunjavanjem niže kvalifikovanih pozicija. Sandra Engan je menadžer „Meriotove“ službe za zapošljavanje. Uslužni poslovi i dalje nose određeni žig sramote u Kini, tako da Engan kaže da je takođe potrebno ubediti kineske roditelje da dozvole svom jedinom detetu da se pridruži, kako kaže, porodici „Meriota“. Ona je stekla loše iskustvo kada se jedan kandidat u Šangaju prvog dana nije pojavio na poslu. „Meriot“ već ima 60 hotela u Kini. Prema vrlo ambicioznom planu razvoja, do kraja 2014, trebalo bi da ih bude stotinu. Nazad, u pekinškom Institutu za domaćinstvo, studenti prve godine provode vreme u hotelskoj sobi, da nauče ono što neki od njih smatraju najmanje omiljenim delom posla – spremanjem kuće.